તેનું નામ છે મીકો કાવાકામી (Mieko Kawakami). વાંચનાર સાથે સીધો સંવાદ સ્થાપિત કરતા હોય એવા તેની સરળ લેખનશૈલીએ તેને આજે જાપાની સાહિત્યજગતની સ્ટાર બનાવી દીધી છે. ૧૯૭૬માં ઓસાકા શહેરમાં જન્મેલી અને ત્યાં જ ઊછરેલી મીકો ઓસાકામાં બોલાતી લઢણમાં જ લખે છે. માણસના નસીબ આડેનું પાદડું ખસી જતાં જરાય વાર ન લાગે એમ કહેવામાં હવે મીકોનું પણ ઉદાહરણ આપી શકાય તેમ છે. કારણ કે એક બારમાં ગાયિકા તરીકે અને એક બુકસ્ટોરમાં સેલ્સગર્લ તરીકે કામ કરતી ૩૧ વર્ષીય મીકોને આ વર્ષે જાન્યુઆરીમાં “અકુતાગાવા એવોર્ડ” એનાયત કરાયો છે. ફિલ્મકાર અકીરા કુરોસાવાએ ૧૯૫૫ના અરસામાં જેના આધારે “રશોમોન” ફિલ્મ બનાવી હતી એ નવલકથાના લેખક રયુનોસુકે અકુતાગાવાની સ્મૃતિમાં આ પ્રતિષ્ઠત એવોર્ડ દર વર્ષે નવોદિત લેખકને આપવામાં આવે છે.